《水调歌头·三径当松竹》
宋代·佚名

三径当松竹，五亩足烟霞。个中卜宅，蓬山佳致足君家。前有书江环绕，後有横岗崪嵂，万象总森罗。输奂翬飞处，此屋岂无华。绿窗开，朱户敞，绣帘遮。燕闲自适，百篇斗酒是生涯。种善善根未绝，延桂桂枝可待，谁子为君夸。佳嗣一夔足，荣耀必多嘉。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。